กิ่งฉัตร

กิ่งฉัตร เป็นนามปากกาของ ปาริฉัตร ศาลิคุปต (1 มกราคม พ.ศ. 2511- ) เป็นธิดาของ พล.ร.อ.วิเชียร และ องุ่น ศาลิคุปต
ปาริฉัตร ศาลิคุปต จบชั้นมัธยมปลายที่โรงเรียนสตรีวิทยา และจบปริญญาตรี วารสารศาสตรบัณฑิต (เกียรตินิยมอันดับหนึ่ง) สาขาหนังสือพิมพ์ จากคณะวารสารศาสตร์และสื่อสารมวลชน มหาวิทยาลัยธรรมศาสตร์ เธอเริ่มอ่านหนังสือตั้งแต่เรียนมัธยมต้น รักการอ่านและอ่านหนังสือได้แทบทุกประเภท พอขึ้นปี 2 ในมหาวิทยาลัย ก็เริ่มมีบทความลงในหนังสือพิมพ์บางฉบับ และนิตยสารอีกหลายเล่ม เช่น สตรีสาร แพรวสุดสัปดาห์ ขวัญเรือน กระทั่งเรียนมหาวิทยาลัยปีสุดท้ายจึงได้เริ่มต้นเขียนนวนิยายเรื่องยาวเรื่องแรก คือ พรพรหมอลเวง
กิ่งฉัตรเคยมีนามปากกาในการเขียนเรื่องสั้นว่า "ทองหลางลาย" แต่ พอเขียนเรื่องยาวก็ได้ใช้ "กิ่งฉัตร" มาตลอด นามปากกานี้มาจากชื่อจริงตัวสุดท้าย คือ "ปาริฉัตร" ส่วนกิ่งนี่เธอบอกว่าเหมือนกับกิ่งก้านสาขาที่แยกออกมาจากต้น คือ เวลาเขียนหนังสือจะรู้สึกว่าไม่ใช่ตัวเอง นอกจากผลงานนิยายแนวรักโรแมนติกที่กิ่งฉัตรถนัดแล้ว เธอยังมีผลงานนิยายแนวสืบสวนสอบสวนและแฟนตาซีในนามปากกา อลินา อีกด้วย เธอยังมีศักดิ์เป็นน้าของ เพลิง พลภัคค์ วัชรพงศ์หิรัญ นักแสดงสังกัดช่องวัน
== ผลงานรวมเล่มในนามปากกากิ่งฉัตร ==
พรพรหมอลเวง  (สร้างเป็นละครโทรทัศน์ 2556 ช่อง3)
มายาตวัน (สร้างเป็นละครโทรทัศน์ 2 ครั้ง 2538 ช่อง7 และ 2556 ช่อง3)
ละครเล่ห์เสน่หา
เสราดารัล  (สร้างเป็นละครโทรทัศน์ 2538 ช่อง7)
ด้วยแรงอธิษฐาน  (สร้างเป็นละครโทรทัศน์ 3 ครั้ง 2539และ2553 ช่อง7 2561 ช่อง3)
รวมเรื่องสั้น   บ้านอัญชัน
ตามรักคืนใจ (สร้างเป็นละครโทรทัศน์ 2 ครั้ง 2541และ2558 ช่อง3)
ดวงใจพิสุทธิ์  (สร้างเป็นละครโทรทัศน์ 2 ครั้ง 2540 ช่อง 7 และ 2559 ช่อง3)
แสงดาวฝั่งทะเล (สร้างเป็นละครโทรทัศน์ 2545 ช่อง7)
เพรงเงา
บ่วงหงส์  (สร้างเป็นละครโทรทัศน์ 3 ครั้ง 2541และ2552 ช่อง7 2560 ช่อง3)
ดั่งไฟใต้น้ำ (สร้างเป็นละครโทรทัศน์ 2542 ช่อง7)
มนต์จันทรา  (สร้างเป็นละครโทรทัศน์ 2544 และ 2556 ช่อง3)
มีเพียงรัก  (สร้างเป็นละครโทรทัศน์ 2 ครั้ง 2541 และ 2561 ช่อง3)
รอยพรหม
ลางลิขิต (สร้างเป็นละครโทรทัศน์ 2544 ช่อง3)
ลำเนาลม
ลำนำจันทร์
สืบลับรหัสรัก (สร้างเป็นละครโทรทัศน์ 2550 ช่อง3)
พรายปรารถนา (สร้างเป็นละครโทรทัศน์ 2546 ช่อง3)
รหัสหัวใจ (สร้างเป็นละครโทรทัศน์ 2548 ช่อง7)
ในเรือนใจ (สร้างเป็นละครโทรทัศน์ 2547 ช่อง7)
ฟ้ากระจ่างดาว  (สร้างเป็นละครโทรทัศน์ 2548 ช่อง7 และ 2556 ช่อง3)
สูตรเสน่หา (สร้างเป็นละครโทรทัศน์ 2552 ช่อง3)
นางบาป  (สร้างเป็นละครโทรทัศน์ 2561 ช่อง3)
หิมะกลางทะเลทราย
แกะรอยรัก (สร้างเป็นละครโทรทัศน์ 2551 ช่อง3)
ค่าของหัวใจ
สะพานอธิษฐาน
คลื่นลวง
สาปพระเพ็ง (สร้างเป็นละครโทรทัศน์ 2556 ช่อง3)
เพียงใจที่ผูกพัน (สร้างเป็นละครโทรทัศน์ 2553 ช่อง3)
รุ่งอรุณ
ลับลวงใจ (สร้างเป็นละครโทรทัศน์ 2562 ช่อง3)
ลีลาวดีเพลิง (สร้างเป็นละครโทรทัศน์ 2558 ช่อง7)
ปล่อยใจไปกับ...เช็ก
รื่นรักลมลวง@หัวหิน
กุหลาบเกี่ยวใจ
แผนร้ายเกี่ยวรัก
รางปรารถนา
กับดักพนันใจ
แก่นไม้หอม
==อลินา==
อลินา เป็นอีกนามปากกาหนึ่งของ กิ่งฉัตร ใช้ในงานเขียนนิยายแนวสืบสวนสอบสวนเบา ๆ กึ่งคอเมดี้ที่เรียกกันว่าแนว Cozy และเรื่องรักแนวเหนือจริงหรือแฟนตาซี เพื่อให้แยกจากเรื่องรักหรือดราม่าของกิ่งฉัตร
ที่มาของนามปากกา "อลินา" มาจากเรื่อง สูตรเสน่หา นางเอกชื่อ ‘อลิน’ แล้วมีผู้อ่านท่านหนึ่งชอบชื่อนี้ก็เลยเอาไปตั้งชื่อลูกสาว แต่ว่าขอเป็น   "อลินา" เพื่อทำให้ชื่อดูหวานขึ้น รู้สึกว่าชื่อนี้เพราะดีจึงขอยืมมาจากเขาอีกทีหนึ่ง   มาเป็นชื่อลูกสาวนางเอกใน  "สูตรเสน่หา"  และพอมาเขียนนวนิยายชุดสาวน้อยเกวลิน เกิดนึกนามปากกาไม่ออก อยู่ดี ๆ ชื่อนี้ก็ผุดขึ้นมา เลยนำมาเป็นนามปากกาเสียเลย 
=== ผลงานรวมเล่มในนามปากกาอลินา===
แม่รักยักษา
====ชุด สาวน้อยเกวลิน====
จนถึงปัจจุบันมีการรวมเล่มแล้วทั้งหมด 10 ตอนได้แก่
สาวน้อยเกวลิน ตอน ฆาตกรรมในแฟลต (เล่ม 1)
สาวน้อยเกวลิน ตอน จากตายจากเป็น (เล่ม 2)
สาวน้อยเกวลิน ตอน คลั่งดารา (เล่ม 3)
สาวน้อยเกวลิน ตอน บักสีดา (เล่ม 4)
สาวน้อยเกวลิน ตอน ดับฝัน (เล่ม 5)
สาวน้อยเกวลิน ตอน ความลับ (เล่ม 6)
สาวน้อยเกวลิน ตอน ริษยา (เล่ม 7)
สาวน้อยเกวลิน ตอน รอยยิ้มพิมพ์ตาย (เล่ม 8)
สาวน้อยเกวลิน ตอน อิทธิฤทธิ์ออนไลน์ (เล่ม 9)
สาวน้อยเกวลิน ตอน โลกสองใบ (เล่ม 10)
====ชุด ชมรมคนมีสัมผัสพิเศษ====
จนถึงปัจจุบันมีการรวมเล่มแล้วทั้งหมด 5 ตอนได้แก่
ชมรมคนมีสัมผัสพิเศษ ตอน ทำเพื่อรัก (เล่ม 1)
ชมรมคนมีสัมผัสพิเศษ ตอน อยากได้ ใคร่มี (เล่ม 2)
ชมรมคนมีสัมผัสพิเศษ ตอน ยับยั้งชั่งใจ (เล่ม 3)
ชมรมคนมีสัมผัสพิเศษ ตอน หลงใหลไฝ่ฝัน (เล่ม 4)
ชมรมคนมีสัมผัสพิเศษ ตอน พลั้งพลาด (เล่ม 5)
====ชุดนวหิมพานต์====
ตรีเนตรทิพย์
ทุติยอสูร
เพชรรากษส
เอกเทพ
วิวาห์พิทยาธร
นิลนาคินทร์
== ชื่อถง ==
เป็นนามปากกาล่าสุดของกิ่งฉัตร ใช้สำหรับนิยายสไตล์จีน โดยเรื่องแรกที่แต่งชื่อ วาสนาชะตารัก (พ.ศ. 2560) เป็นนิยายแนวน่ารัก โรแมนติค ที่มีเนื้อหาอ่านง่าย น่าติดตาม โดยนิยายเรื่องนี้ผู้เขียนได้ลงให้อ่านออนไลน์เป็นตอนๆที่เว็บไซต์เด็กดี
วาสนาชะตารัก
วาสนาชะตาใจ
== อ้างอิง ==
นักเขียนชาวไทย
บุคคลจากโรงเรียนสตรีวิทยา
บุคคลจากคณะวารสารศาสตร์และสื่อสารมวลชน มหาวิทยาลัยธรรมศาสตร์